Prudotti dirivati dû pitròliu

Li prudotti dirivati dû pitròliu vennu ottinuti pi menzu dâ raffinazzioni dû pitròliu crudu. 

Addipinnennu la cumpusizzioni dû pitròliu minirali e dâ dumanna, li raffinarìi ponnu prudùciri dirivati dû pitròliu 'n quantitati diffirenti, macari siddu la majur parti dâ  raffinazzioni è urientata â pruduzzioni di carburanti: ogghiu cummustìbbili e binzina. Tra li prudotti raffinati nutèvuli, la pruduzzioni di sustanzi chìmichi pâ  rializzazzioni di plàstica e àutri matiriali è mpurtanti. Pû fattu ca lu pitròliu cunteni na quantitati variàbbili di sùrfuru, pi menzu dâ raffinazzioni è pussìbbili ricavari macari st'ùrtimu; sparti di chissu è pussibili ricavari idrògginu e carbòniu (sutta forma di coke pitrolìfiru). L'idrògginu pò èssiri macari pruduciutu duranti lu reforming.

Majuri prudotti dâ raffinazzioni
Plàstica
Asfaltu
Diesel
Ogghiu cummustìbbili
BinzinaChiruseni
Gas pitroliu liquifattu (GPL)
Ogghia lubrificanti
Paraffina
Catrami

Àutri prudotti
Tra li prudotti dâ raffinazzioni si cùntanu tra l'àutri:

 Carburanti gassusi comu lu propanu, mmagazzinatu e distribuitu pi forma lìquida.
 Carburanti lìquidi misti (comu binzini spiciali).
 Lubbrificanti pi autuvitturi.
 Paraffina usata nnâ cunfizzioni di cibbi surgilati.  
 Asfaltu - usatu comu aggriganti nnâ pruduzzioni di cunglumirati bituminusi pi manti stratali. 
 Coke di pitròliu utilizzatu comu cummustìbbili sòlidu e pi la priparazzioni di alittrodi. 
 Prudotti di basa pâ nnustria pitrolchìmica.

Catigurìa:Chìmica
Catigurìa:Nnustria
Catigurìa:Pitròliu